barneøye
Store norske leksikon,Biologi,Planteriket,Dekkfrøete planter,Tofrøbladete planter,Rubladordenen,Rubladfamilien,Barneøyeslekta
Barneøye er en ettårig urt i rubladfamilien som brukes som prydplante i Norge og som kan finnes forvilla. De store, lyseblå blomstene er opphavet til navnet.
Beskrivelse Plantene blir som regel mellom 10 og 30 centimeter høye. Stenglene har noe dunhår. Bladene er fjærdelt oppdelte og sitter motsatt på stengelen.Blomstene sitter enkeltvis fra bladhjørnene på ganske lange blomsterstilker. De lyseblå blomstene er flate og opptil fire centimeter breie. Blomstene er hvite i midten og har streker inn mot midten, mønstre som tolkes som nektarmerker, det vil si anvisning for pollinatorer. Utbredelse Barneøye dyrkes som prydplante i Norge og forkommer som forvilla noen få steder i kyst- og dalstrøk i Sør-Norge nord til Trondheim. Arten ser ikke ut til å ha evne til å etablere stabile forekomster og anses ikke som noen risikofylt fremmeart i Fremmedartslista.Barneøyes naturlige voksesteder er tørre områder i vestlige Nord-Amerika. Systematikk Barneøyeslekta ble tidligere plassert i honningurtfamilien, men etter nyere oppfatninger er hele denne familien inkludert i rubladfamilien. Les mer i Store norske leksikon rubladfamilien